cyanic-selkie/wikianc huggingface dataset:
Norsk Billedbog for Børn
I 1890 kom oppfølgeren ''Norsk Billedbog for Børn. Ny Samling''. Denne har et forord som forteller at Elling Holsts sønn Thorodd var den som gav ham anledning til å gi ut Norsk Billedbog. Blant innholdet i oppfølgeren er Hoppe sa gåsa og danse sa reven, Kjerringa med staven, Kråka sitter på garestaur, Liten ekorn satt og Bekken går i engen.
En tredje oppfølger kom i 1903, med tittel ''Norsk Billedbog for Børn. Tredie Samling''. Oppfølgerne har ikke vært gjenutgitt i samme grad som den første samlingen.
Apostolisk reise
Med apostolisk reise menes en reise foretatt av paven for å besøke et eller flere steder i embets medfør.
Den pave som gjennom tidene har gjennomført flest apostoliske reiser var Johannes Paul II. Han foretok 143 reiser innenfor Italia, og i tillegg kommer besøk i 300 av Romas 334 sogn. Han foretok også 104 utenlandsreiser; den siste var til Lourdes i Frankrike i august 2004. Reiselengden er beregnet til 1 163 865 km.
Flakstadøya
Flakstadøya er den viktigste øya i Flakstad kommune i Lofoten. Øya har et areal på 108,6 km². Høyeste punkt er Stjerntinden på 934 moh. Flakstadøya er forbundet til Vestvågøya gjennom Nappstraumtunnelen, 1728 meter lang, og med Moskenesøya med Fredvangbruene (bygget i 1988) og Kåkern bru (bygget i 2003). Sistnevnte bru erstattet ei eldre enfelts hengebru som nå er revet.
Administrasjonsstedet i Flakstad kommune heter Ramberg som har flere butikker og vertshus på Ramberg Gjestegård og Friisgården. Ramberg har en sandstrand, og er tilgjengelig fra europavei 10 som går gjennom stedet. På Flakstad står Flakstad kirke, bygd i 1780.
Andre tettsteder på Flakstadøya:
Shuibu
Shuibu (kinesisk: 水步鎮) er en storkommune i byfylket Taishan i Guangdong-provinsen i Kina. Den ligger nær grensa til byfylket Kaiping. Gary Locke, daværende guvernør i den amerikanske delstaten Washington, besøkte Shuibu-området i 1997 for å besøke sine forfedres hjemsted.
Matthew Parr
Matthew Parr (født 1. mars 1990) er en britisk tidligere kunstløper. Han representerte landet sitt under Vinter-OL 2014 i Sotsji, der han ble utslått i lagkonkurransen.
Torp
Torp kan vise til:
Arkeologiåret 1990
Arkeologiåret 1990 er en oversikt over blant annet utgravninger, fødte og avdøde personer med tilknytning til arkeologi i 1990.
Cerophytidae
Cerophytidae er en artsfattig familie av stort sett sjeldne biller. I likhet med smellere (Elateridae) kan de "smelle" ved å bende en tapp på forbrystet mot mellombrystet. Lite er kjent om biologien deres, men i alle fall noen arter har larver som lever i råtten, død ved angrepet av sopp. Én art, Cerophytum elateroides, lever i Mellom-Europa, men familien finnes ikke i Norge.
Utseende
Middelsstore (5 – 9 mm), avlange biller, nokså flate, rødgule til svarte, kroppen tydelig innskåret mellom brystskjoldet og dekkvingene. Hodet er mye smalere enn brystskjoldet, nedbøyd med en noe fremstående panne. Fasettøynene er store, utstående med grove fasetter. Antennene er 11-leddete, sagtakkede hos hunnene og kamformede hos hannene. Brystskjoldet (pronotum) har jevnt rundede sidekanter, og er omtrent like bredt foran og bak. Dekkvingene er en god del bredere enn brystskjoldet, med tydelige skuldre, parallellsidige. De har tydelige punktstriper av dype punktgroper. Beina er nokså korte og slanke, med fem-leddete føtter og kamformede klør.
Larvene er tynnhudete, åmelignende og tett hårete. Hodet er lite, munndelene sitter på undersiden. Kjevene (mandiblene) er noe reduserte. Beina er korte og kraftige. Kroppsleddene har vorteaktige utvekster på sidene.
Levevis
Den europeiske arten Cerophytum elateroides er den eneste med godt kjent biologi. Hos denne har larvene blitt funnet i råtten, soppangrepet ved av alm og or. De voksne billene blir forholdsvis ofte fanget i feller som samler flyvende insekter, og er derfor trolig aktive flyvere.
Ola Høgåsen Mæhlen
Ola Isaac Høgåsen Mæhlen (f. 1992) er en norsk skuespiller.
Han spilte Egon i Olsenbanden jr. Sølvgruvens hemmelighet og Olsenbanden jr. på Cirkus. I den forbindelse var han også gjest i programmet Senkveld med Thomas og Harald 1. episode 2007. Høgåsen Mæhlen gikk på dramalinjen på Hartvig Nissen videregående skole i Oslo.
Eid prestegjeld (Sogn og Fjordane)
Eid prestegjeld var et prestegjeld tilhørende Nordfjord prosti. Det omfattet sogn i tidligere Eid kommune i Sogn og Fjordane fylke, og hovedkirken var Eid kirke.
Eids kirkesogn er nå en del av Stad kirkelige fellesråd, og underlagt Nordfjord prosti i Bjørgvin bispedømme i Den norske kirke.
Historikk
Eygis sókn (norrønt) har sin opprinnelse fra kristningen av landet. Eid prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Eid med Stårheim, Hornindal, Davik, Rugsund og Ålfoten annekssogn.
Ved kgl.res. av 6. juni 1740 ble det vidløftige Ejd prestegjeld delt ved at Davigen som hovedsogn med Rugsund og Ålfoten annekssogn ble opprettet som et eget Davigen prestegjeld.
Eid prestegjeld dannet grunnlaget for Eid formannskapsdistrikt, som ble opprettet i 1837.
Przymorze Małe
Przymorze Małe er en bydel i Gdańsk i Polen. Bydelen har 18 017 innbyggere og dekker et område på 2,3 km². Befolkningstettheten er på 7 786 innbyggere/km².
Eid prestegjeld (Sogn og Fjordane)
Historikk
Ved kgl.res. av 30. september 1865, jfr. kgl.res. av 4 juni 1866, ble Hornindalen skilt ut som eget sognekall, gjeldende fra 1. januar 1867.
Przymorze Małe
I bydelen finnes for det meste bolighus og noe mindre industri. Man finner også et SKM-togstoppested kalt Gdańsk-Przymorze.
Riot grrrl
Riot grrrl er en feministisk undergrunnsbevegelse som oppstod tidlig på 1990-tallet i Washington D.C. og Pacific Northwest, hovedsakelig i Olympia (Washington). Riot grrrl er også betegnelsen på en musikksjanger som har sitt utspring fra indie rock og punk.
Eid prestegjeld (Sogn og Fjordane)
Historikk
Ved avviklingen bestod Eid prestegjeld av menighetene i Eid kirke, Heggjabygda, Stårheim og Kjølsdalen.
Riot grrrl
Bevegelsen var bygget på DIY-konseptet (Do It Yourself) og lagde musikk, magasiner (såkalte zines), kunst og en del var også involvert i politiske aksjoner. Møter ble holdt for å snakke om bl.a. kjønnsdiskriminering, voldtekt og seksualitet. Bevegelsen tillot kvinner å utfordre normer og idéer om femininitet mens de lagde musikk, kunst og annen kultur på deres egne premisser. De selvpubliserte, fotokopierte magasinene ble en trygg måte for dem å diskutere, gå nærmere i sømmene og stå imot den kulturelle undervurderingen av kvinner på.
Eid prestegjeld (Sogn og Fjordane)
Historikk
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Riot grrrl
Disse formene for DIY-feministisk kulturell aktivisme gjorde at flere band med dette utgangspunktet kom på banen. Bandene som blir assosiert med Riot grrrls-bevegelsen er blant andre Bikini Kill, Bratmobile, Huggy Bear, Heavens to Betsy og Sleater-Kinney. Disse bandene utfordret den kjønnsdiskriminerende punkscenen og ønsket å inspirere kvinner til å uttrykke seg på samme måte som menn hadde gjort de siste årene. Bandene brukte ofte ord som «cunt», «slut» og «dyke» og skrev ordene stolt på kroppen sin for å redefinere språket.
Betegnelsen Riot grrrl oppstod da en gjeng skulle finne et navn på et nytt magasin som de skulle dele ut på show for å trekke nye folk til bevegelsen. De bestemte seg for å gå for en blanding av Jen Smiths «girl riot» og Tobi Vails «grrrl», som var en spøkefull undertittel til et nummer av hennes magasin Jigsaw, nemlig «Angry grrrl zine».
Mot slutten av 90-tallet ble sentrale band oppløst (Bikini Kill, Bratmobile, Heavens to Betsy) og interessen for bevegelsen så ut til å avta. Sentrale skikkelser i miljøet, som for eksempel Kathleen Hanna, har fortsatt å lage musikk, eksempler på dette er Le Tigre, MEN, Julie Ruin og White Flag.
Den dag i dag er det flere velkjente artister og andre som har latt seg inspirere av bevegelsen, deriblant Beth Ditto i The Gossip, Pussy Riot og St. Vincent.
Mongolene
Mongolene (mongolsk: Монголчууд, Mongolchuud) er en etnisk gruppe som oppstod i det som i dag er Mongolia, Russland og Kina, særlig Indre Mongolia. Befolkningen er på rundt 10 millioner (2010). Mongolene snakker mongolsk. De er en av de 56 nasjonalitetene som er offisielt anerkjent av Folkerepublikken Kina. Mongoler bor i Mongolia, og tillegg er der et antall etniske grupper nord i Kina og Russland. Mongolene tilhører undergrupper av burjater og kalmukker som hovedsakelig bor i de russiske republikkene Burjatia og Kalmykia. De fleste mongoler praktiserer buddhisme, sjamanisme eller islam.
Mongolene er knyttet sammen ved en felles kulturarv og etnisk identitet. Deres stedegne dialekter er kollektiv kjent som det mongolske språk. Forfedrene til dagens mongoler er referert til som urmongoler som oppsto i et område som hadde vært bebodd av mennesker og forløpere til menneskearten så langt tilbake som paleolittisk tid for 800,000 år siden. Folkene gikk gjennom bronsealderen og jernalderen og dannet sammeallianser som førte til konflikt med oldtidens Kina. Urmongolene dannet ulike stammeriker som kjempet imot hverandre. De nært beslektede khitanerne opprettet en stat under Liao-dynastiet kalt for Khitan-riket (kinesisk: 契丹國, Qìdān Guó) i tiden 907–1125 i Sentral-Asia og hersket over Mongolia og deler av østkysten av Sibir, nordlige Korea og nordlige Kina. På 1100-tallet greide Djengis Khan forene eller erobre de ulike mongolske stammene, omformet dem til en forent og fryktinngytende hær som skapte det største sammenhengende rike i verdenshistorien, Mongolriket. Det underla seg hele Kina og etablerte det mongolstyre Yuan-dynastiet.
Mark Povinelli
Mark Povinelli (født 1971) er en kortvokst amerikanske skuespiller.
Han har hatt gjesterolle i en rekke kjente amerikanske tv-serier slik som Dharma & Greg og Frasier. I Norge var i 2004 han aktuell i en spesialutgave av Ibsens Et dukkehjem. I den forbindelse gjestet han Fredrik Skavlans Først & sist.
Rotselaar
Rotselaar er et sted og en kommune i den belgiske provinsen Flamsk Brabant.
Poststrukturalisme
Poststrukturalisme er en retning innenfor samfunnsfag og humaniora. Retningen oppsto i Frankrike på 1960-tallet, med tenkere som Michel Foucault, Jacques Derrida, Jean-François Lyotard og Roland Barthes som forgrunnsfigurer. Poststrukturalismen tar utgangspunkt i strukturalismen, men forkaster de fleste av strukturalismens konklusjoner. Poststrukturalismen danner grunnlaget for det som senere er blitt kalt postmodernismen.
Poststrukturalistisk teori er blant annet vesentlig innenfor feministiske og postkolonialistiske samfunns-, kultur- og litteraturstudier.
Poststrukturalismen er et forsøk på å kople sammen strukturalismen med andre deler av virkeligheten. Det er således ikke bare strukturen på arbeidsplassen, i familien, i nabolaget, i økonomien osv. som bestemmer hvordan mennesker opptrer, men også andre sammenhenger i hverdagslivet der vi mennesker samspiller må trekkes inn i analysen. Den sosiale virkeligheten er en sosial konstruksjon (det vil si sosial konstruksjon/konstruktivisme).
Den mest kjente poststruktualistiske arkitekten kan sies å være Frank Gehry, som blant annet er kjent for å ha designet Guggenheimmuseet i Bilbao.
Castricum
Castricum er en kommune i den nederlandske provinsen Noord-Holland.
Fylkesvei 5290
Fylkesvei 5290 går mellom Haukeland og Osavatnet i Bergen kommune.
Frem til 2019 hadde veien betegnelsen fylkesvei 235 (Hordaland).
Arkeologiåret 1991
Arkeologiåret 1991 er en oversikt over blant annet utgravninger, fødte og avdøde personer med tilknytning til arkeologi i 1991.
Willy Anderson
William John Anderson (født 24. januar 1947 i Liverpool, England) er en tidligere fotballspiller for bl.a. Manchester United og Aston Villa.
Hans rolle på banen var som angriper. Ligadebuten kom 28. desember 1963 for Manchester United mot Burnley (1. Divisjon, 5-1 hjemme, 47 834 tilskuere, som 16-åring). Anderson fikk juniorlandskamper for England og spilte for følgende klubber: Liverpool Schoolboys (junior), Lancashire Schoolboys (junior), Manchester United (9 kamper, 0 mål), Aston Villa (jan. 1967), Cardiff City (feb. 1973), Portland Timbers (lån. Mai-aug. 1975) og tilbake til Portland Timbers (apr. 1977-aug. 1982). FA-Youth Cup vinner i 1963/64 etter 1-1 og 4-1 over Swindon Town. Fra Manchester United til Aston Villa i januar 1967 for £20,000. Fra Aston Villa til Cardiff City i februar 1973 for £60,000. Fra Cardiff City til Portland Timbers i april 1977 for £20,000. Liga-cup finalist i 1970/71, da han spilte i 3. divisjon, og slo gamleklubben Manchester United i semi-finalen, men tapte 2-0 for Tottenham i selve finalen. Vinner av 3. divisjon i 1971/72 med Aston Villa. Opplevde også opprykk til 2. divisjon i 1975/76, da Cardiff City endte på 2.-plass. Spilte totalt 393/9 kamper og scoret 57 mål. Leder nå en radio-stasjon i Oregon (USA).
Barentsburg kullkraftverk
Barentsburg kullkraftverk er et kullkraftverk etablert i 1974, sør i tettstedet Barentsburg ved Grønfjorden på Svalbard. Eier og operatør er Trust Arktikugol. Effekten er ca 7,5 MW.
I nyere tid har kraftverket i Barentsburg fått nye brennere og utstyr fra polske leverandører. Dette har redusert den lokale forurensingen betraktelig. Det er også et backup-anlegg med dieseldrift. Kraftverket ble startet opp i 1974. Det står oppført ved Arktikugol's egen kullhavn sør i tettstedet Barentsburg. I perioden 2008-10, da gruven i Barentsburg var stengt, måtte kraftverket få tilført kull utenfra gjennom import.
Barentsburg kullkraftverk er eneleverandør av elektrisk kraft og fjernvarme til bosettingen i Barentsburg.
Trust Arktikugol opprettet et 5 MW kullkraftverk i Pyramiden i 1968, og et 7,5 MW kraftverk i Barentsburg i 1974. Bare Barentsburg-verket er i drift siden 1998.
Forurensing
Kraftverket får kull fra den lokale Barentsburg gruve, og kraftverket bruker 30-45.000 tonn årlig eller nesten alt det lokalt produserte kullet, som utgjør mindre 50-100.000 tonn årlig. . Kraftverket bruker 50-60% av alt kull som anvendes i kraftproduksjon på øygruppen, mens Longyearbyen-verket bruker de resterende 25 - 28.000 tonn kull årlig. Kraftverkene i Svea og Ny-Ålesund er fyrt med diesel.
Kullet som brukes i Barentsburg er svært svovel-holdig, og har derfor i mange år hatt stor forurensing. Det antas at Barentsburg-kraftverket er atskillig mindre energieffektivt enn kraftverket i Longyearbyen. Av denne grunn krevde Norge rensing av utslippene i 2010. Kraftverket og kulldriften forøvrig gir også en del lokal forurensing i form av tungmetaller. En studie fra 1993 viste at det særlig var økt konsentrasjon av svovel og andre tungmetaller. En komparativ sammenlikning av tungmetallene ved Barentsburg-kraftverket, i det nedlagte kullsamfunnet Coles Bay, og andre steder uten kulldrift, viste høyere konsentrasjoner i Barentsburg og Coles Bay, både i henlagt skrot og søppel og i moser og lav.
Rowland Greenberg
Rowland Charles Wentworth Greenberg (født 28. august 1920 i Oslo, død 2. april 1994) var en norsk jazzmusiker (trompet), av mange anerkjent som den ypperste innen norsk jazz i 1940- og 1950-årene.
Med en stil inspirert av engelske Nat Gonella gjestet han i 1938 ledende orkestre som Hot Dogs og Funny Boys. Før musiker-karrieren tok overhånd var han også en av landets lovende syklister. Som medlem i SK Rye ble han Oslo-mester 1937 i 1000 meter banesykling og 20 km landevei. Året etter vant han lagmesterskapet såvel som junior-NM i 20 km landevei.
Etter opphold på Grini var han aktiv også i Sverige (med Cecil Aagaard, Thore Erling og Malte Johnson) og England (med Jimmie Woode og Sam Samson). Han turnerte også Norge med eget band (1948–50), bl.a. for å få presentert bebop for det ganske land. Greenberg tok del i «All-Star Trumpets session» (Paris Jazzfestival, 1949) med Miles Davis, Bill Coleman, Jimmy McPartland og Aime Barelli. Greenberg spilte også med Charlie Parker som innlemmet Greenberg i sitt Sveriges-turneband (1950), samt Louis Armstrong (1952), og Down Beat ga Greenberg de første listeplasseringer i denne tiden. I 1950-årene spilte han mye i orkestre ledet av Egil Monn-Iversen, Leiv Flisnes og Terje Fjærn. Han ledet han egne besetninger bl.a. med Mikkel Flagstad piano, Totti Bergh saksofon, Knut Young bass, Ivar Wefring piano, Bjørn Krokfoss trommer (til 1981), spilte med Ben Webster (Moldejazz, 1969) og Teddy Wilson.
Øyvind Skaldespiller
Øyvind Finnsson skaldespiller (norrønt: Eyvindr Finnsson skáldaspillir, født ca. 910, død i Alstahaug ca. 990) var en norsk skald, bonde og hirdmann. Far hans skal ha vært lendmannen Finn Skjålge, bosatt på Sandnes gård og sønn til Øyvind Lambe, som i sin tur var sønn til Berle-Kåre fra Nordfjord, med gård like sør for Hornelen. Egils saga og Snorres kongesagaer forteller at Øyvinds mor var Gunnhild Halvdansdotter, datter av Harald Hårfagres datters Ingebjørg og den ellers ukjente jarlen Halvdan. Øyvind Lambe hadde vært gift med Sigrid Sigurdsdotter (Torolv Kveldulvssons enke), og fikk i dette ekteskapet gården på Alsta. Øyvind Lambes søsken var skalden Olve Nuva og Salbjørg som ble farmor til Egil Skallagrimsson, Øyvind skaldespillers tremenning.
Øyvind og hans kone, som vi ikke kjenner navnet på, var foreldre til vikingehøvdingen Hårek fra Tjøtta.
Øyvind var den siste kjente norske hirdskald, i tjeneste først hos Håkon den gode og senere Harald Gråfell. Øyvinds mest kjente kvad var «Håkonarmål», som hyller Håkon den godes mot, hans død og ankomst til Valhall etter slaget på Fitjar i 961.
I et annet kvad, «Håleygjatal», remses det opp 25 slektsledd av ladejarlenes ætt fra Håkon Ladejarl (død 995) tilbake til gudene. Snorre Sturlason påpekte betydelige likheter med Tjodolv fra Kvines verk, «Ynglingatal».
Tilnavnet «skaldespiller» («skaldeforderver») har vært tolket negativt som en anklage om plagiat - men det er en moderne tolkning uten grunnlag i middelalderens kilder. Tvert om hentet Snorre mange eksempler fra Øyvinds kvad da han skrev sin lærebok om skaldediktning, Skaldskaparmål. Øyvind lånte hele linjer fra eldre kvad og brukte enkle versemål. Det anonyme kvadet «Eiriksmål» var mønster for «Håkonarmål», og Øyvind siterer en linje fra «Håvamål» i siste strofen: Deyr fé, deyja frændr (= Fe dør, frender dør). Det første bemerkes i Fagrskinna, men ikke som noen kritikk. Tilnavnet kan komme av at Øyvind ble regnet for en så uovertruffen dikter at han helt overgikk de andre.
Øyvind hyllet Håkon den gode med kjenningen «Ales galtes stormbyges trestamme» - der «Ales galte» henspiller på sagnkongen Ales hjelm, kjent under navnet «Hildesvin» eller «Hildegalt». Det neste leddet ble dermed «hjelmens stormbyge», som var en kjenning for «kamp» - en stormbyge av spyd og piler. Det tredje leddet ble dermed «kampens trestamme» - dvs. «krigeren».
Etter Håkon den godes død tok sønnene til Eirik Blodøks makten. Det fulgte flere år med uår og nød. Øyvind forteller at det snødde om vinteren, og i lausavise 12 at «slik som finnene [han mener samene] holder vi geitene inne». I lausavise 14 forteller han at han - for å kjøpe sild så han har mat i huset - måtte selge alle pilene sine og en brystnål han hadde fått av islendingene som belønning for et vers om dem (som er tapt). Av lausavise 10 fremgår at han ikke ville fortsette i Harald Gråfells tjeneste, etter han tok til å dra på årene, og alt hadde tjent en herre. I striden mellom Eiriksønnene og ladejarlene tok han parti for Håkon jarl (de var tremenninger på morssiden). Som gammel diktet Øyvind Háleygjatal til sin slektnings ære, hvor ladejarlenes ætt føres tilbake til Odin og jotnekvinnen Skade - et minst likeså ærefullt opphav som Ynglingeættens i Ynglingatal, der slekten føres tilbake til Frøy og jotnekvinnen Gerd.
Ved Tjøtta kirke står det en minnebauta over Øyvind Skaldespiller med innskriften Lita er lidande stund men lang er matmåls-stunda (= Liten er lidelsens stund, men lang er måltids-stunden).
Han er omtalt i «Ja vi elsker»:
I 1995 utga Landbruksforlaget romanen Hammer og Kors av Ståle Botn, der Øyvind Finnson skaldespiller er hovedpersonen.
Lexington County
Lexington County er et fylke i den amerikanske delstaten Sør-Carolina. Det ligger i de sentrale delene av staten og det grenser mot Richland County i øst, Orangeburg County i sørøst, Calhoun County i sørøst, Aiken County i sørvest, Saluda County i vest og mot Newberry County i nordvest.
Lexington Countys totale areal er 1,983 km² hvorav 152 km² er vann. I 2000 hadde fylket 216,014 innbyggere og administrasjonssenteret ligger i byen Lexington.
The Spectral Spheres Coronation
The Spectral Spheres Coronation er det norske bandet Mundanus Imperium sitt debutalbum.
Musikkalbumet ble utgitt i 14. august 1998 på Nuclear Blast, etter at bandets første demo ble utgitt som EP året før. Dette er det eneste fullengde-albumet til bandet.
Stian Nilsen
Stian Daniel Nilsen (født 29. august 1984 i Oslo) er en islandsk/norsk musiker, produsent og låtskriver. Han startet sitt første band i 1998, og har vært aktiv i en rekke band og prosjekter siden da. Han studerte lydteknikk ved NISS, og begynte å produsere musikk i 2009. I 2012 startet han Kickass Lyd Studios i Oslo sentrum, sammen med Johan Larsson.
Bakgrunn
Stian Nilsen startet bandet Everything But Fun i 1998, sammen med Dag Markhus (Fangst, Konrad Paszkudzki Trio), og spilte nærmere 100 konserter med de frem til de ble oppløst rundt 2005. Nilsen spilte også trommer i Generation of Sin (2001–2002), samt i '77 punk-coverbandet Glitterbreast (2000–2002), var vokalist i Diary of a Lustful Turkey (2003-2004, i dag kjent som Musth), spilte gitar i skapop-ensemblet The Troikas (2005–2006), i rockegruppa All Friday (2008–2010). I 2009 ble han med i ska/punk-bandet Lame Ducks, hvor han spilte frem til bandets oppløsning i 2017. Sammen med Johan Larsson fra All Friday startet han skatepunk-bandet The Supervisors i 2009. I 2011 ga de ut sitt debutalbum "...supervising the industry...", på danske 5FeetUnder Records til strålende kritikker i en rekke utenlandske medier. I en av Danmarks største musikkaviser havnet de på "Readers choice - Best music of 2011"-listen. Bandet ble oppløst året etter, hvorpå Johan og trommis Simen etterhvert var med på å starte opp OnklP & De Fjerne Slektningene, mens Stian og gitarist Thomas Hansen etterhvert startet opp skatepunk-bandet North of North, som ga ut sin debut-EP "Facing The Truth" på Soul Doubt Music i 2022.
Han har jobbet som musiker og/eller produsert musikk for artister som OnklP & De Fjerne Slektningene, OBEY OKAY, Spira (Steffen Falch), Rita Najar, Freedumb, Nicoline, og KinGeorg.
Han driver også det Oslo-baserte plateselskapet Soul Doubt Music, sammen med hans mangeårige samarbeidspartner Johan, og 2 andre.
Helios Airways
Helios Airways var et gresk-kypriotisk flyselskap, etablert 1998 som det første uavhengige privateide flyselskapet på Kypros. I mai 2000 hadde de sin første chartertur til London Gatwick. På grunn av økonomiske problemer etter et havari, ble selskapet lagt ned i 2006.
Selskapet hadde gjennom sin drift fem fly i sin flåte, bestående av fire Boeing 737 og ett Airbus A319.
Ulykker
20. desember 2004 mistet en Boeing 737,samme fly som nedenfor, fra Warszawa trykk i kabinen og tre passasjer måtte i all hast til sykehuset da flyet landet i Larnaka.
15. august 2005 styrtet et av selskapets fly (Helios Airways Flight 522) utenfor Marathon i Hellas, på vei mellom Larnaka og Athen. Alle 121 ombord omkom.
Gerard van Groesbeeck
Gerard van Groesbeeck (født 1517 på borgen Curingen ved Hasselt som i dag ligger i Belgia, død 23. desember 1580) var en av den katolske kirkes kardinaler. Han var biskop av Liège. Han gjorde sitt ytterste for å motvirke protestantisk innflytelse, og slo ned oppstander i Hasselt, Maaseyck og Maastricht i 1567.
Berit Norling
Berit Kjærran Norling (født 29. oktober 1944, død 2. mars 2009) var en norsk gynekolog og forfatter av sakprosa. Hun har blant annet hatt verv for Leger uten grenser, i Afghanistan på midten av 1980-tallet.
Hun ble cand.med. i 1970 og ble godkjent som spesialist i fødselshjelp og kvinnesykdommer i 1979.
Hun var leder for fagforeningen Praktiserende Spesialisters Landsforening i perioden 1999-2001. Hun var også nestleder i Norsk Gynekologisk Forening.
Mundanus Imperium
Mundanus Imperium var et norsk mørkt progressiv metal-band etablert på Hamar i 1994 under navnet Nattefall.
Nattefall var et black metal-band som besto av bassisten og trommeslageren Lars Wiik og keyboardisten Bent E. Holm. Etter å ha utgitt demoen Ode to the Nightsky i 1996 ble det vist interesse fra selskapet Velvet Music. Bandet skiftet navn til Mundanus Imperium og demoen ble utgitt som EP i 1997. Petter J. Thuve (gitar) og Jørn Lande (vokal) ble rekruttert, og stilen ble endret til mørk progressiv metal. Året etter kom bandets eneste fullengde musikkalbum, The Spectral Spheres Coronation. Bandet ble oppløst i 1998.
Galle (by)
Galle (uttale: «Gall» – én stavelse) er en by på sørkysten av Sri Lanka, 116 km fra Colombo. Byen er bebodd av den signalesiske flertallsfolkningen, og hadde i 2004 et beregnet folketall på 92.600. Byen er hovedstad for distriktet Galle.
Galle var kjent som "Gimhathiththa" før portugiserne kom på 1500-tallet, og var den gangen øyas viktigste havn. Byen bare vokste i betydning helt til 1700-tallet, da britene ble koloniherrer. De foretrakk å utvikle havnen i Colombo.
Galle er ett eksempel i Sør-Asia på en by befestet av europeerne, der man ser samspillet mellom europeiske arkitektoniske stilarter og sørasiatisk byggestiler. Byens borg (Galle Fort), som er oppført på UNESCOS liste over verdensarven, er det største gjenværende fort i Asia som ble bygd av europeere, Blant andre fremtredende landemerker er den katolske St. Aloysius-katedralen og dets tilliggende kollegiebygninger.
Den 26. desember 2004 ble byen hardt rammet rammet av en massiv tsunami utløst av en rekke undersjøiske jordskjelv langs en linje fra vest for Sumatra til Andamanene. Tusener av byens innbyggere omkom. (Se Jordskjelvet i Indiahavet 2004).
Gehan Rateb
Gehan Hassan Rateb (født 17. januar 1975 i Kairo i Egypt) er en egyptisk skuespiller, sanger og komponist. Gehan Rateb er en av de mest kjente kunstnere fra Midtøsten, og er et idol for andre kvinnelige artister og skuespillere fra Egypt.
I 2006 ga Gehan ut sin første musikkvideo Sibak som ble filmatisert på Times Square i New York, Gehan tilpasset ofte den amerikanske kulturen til sine musikkvideoer. Denne musikkvideoen ble svært populær i flere land i Midtøsten. Hennes andre musikkvideo Wala Yehemak ble produsert i Torino, Italia. Gehan slapp sitt første album Malak i 2008 som hadde en stor suksess og ble gjengitt i flere land. I januar 2009 kom sangen "Ana Wayak" ut i samarbeid med den tyske produsenten Jannes Amadeus. Hennes morsmål er arabisk, men Rateb snakker flytende engelsk og har studert både fransk og italiensk.
Malak(2008)
Malak ble utgitt i februar 2008, og inneholdt 9 spor og ble produsert og distribuert av Global Wide som eies av Gehan Rateb.
Anwar Wagdi
Anwar Wagdi (født 11. oktober 1904 i Kairo i Egypt, død 14. mai 1955 i Stockholm i Sverige) var en egyptisk skuespiller, manusforfatter, regissør og produsent.
Anwar var av syrisk avstamning. Hans far, Yehia Wagdy El-Fattal, innvandret til Egypt fra Syria sammen med sin familie i det 19. århundre av økonomiske årsaker. Anwars egyptiske mor, Muhiba El-Rikaby, var opprinnelig fra Kairo der Anwar ble født i 1904. Anwar vokste opp i svært dårlige kår og han var i oppveksten kjent for sine ekstraordinære ambisjoner og ønske om å samle seg penger og rikdom. Anwar Wagdi begynte sin karriere som skuespiller i 1922 ved Youssef Wahbi Theatre i en teater-produksjon av Julius Cæsar. Wagdi fikk snart stjernestatus og spilte i flere ledende roller, og han spilte i eller regisserte 92 egyptiske filmer mellom 1932 og 1955. Han oppnådde særlig suksess i samarbeid med hans kone Leila Mourad. Anwar Wagdi døde i en alder av 51 år i Sverige der han fikk behandling for polycystisk nyresykdom.
Fortrengningshandling
En fortrengningshandling er innen etologi en tilsynelatende irrelevant handling som et dyr foretar når dets instinkter gir det selvmotsigende beskjeder, slik at flere uforenlige atferdselementer stimuleres samtidig. Et eksempel kan være et dyr som i kamp motiveres til både aggresjon og flukt. Et slikt dyr kan plutselig begynne å pusse pelsen eller utvise seksuell atferd.
Den trolig første beskrivelsen av en fortrengningshandling ble gjort av Julian Huxley i 1914 (skjønt dette ordet ble ikke brukt den gang). Den påfølgende forskning av dette fenomenet skyldtes Konrad Lorenz’ arbeid med instinkter. Imidlertid ble dette fenomenet første gang nevnt eksplisitt i 1940, av de to nederlandske vitenskapsmennene Nikolaas Tinbergen og Adriaan Kortlandt.
Gomalandet
Gomalandet er en bydel i Kristiansund kommune, og et av de fire landene som byens sentrum ligger på. Goma er ikke en egen øy, men forbundet med Kirkelandet ved et smalt eid innerst i Vågen. Det høyeste punktet på Gomalandet er Stortua, 65 moh.
Det er broforbindelse fra Gomalandet til øyene Skorpa og Nordlandet (Nordsundbrua),og en viaduktforbindelse over eidet som forbinder Gomalandet og Kirkelandet.
Goma fabrikker har gjort navnet Goma kjent over hele Norge. Smørfabrikken eller såpefabrikken ble den kalt i Kristiansund. Goma barnesåpe var trolig det mest kjente produktet.
Nervus peroneus communis
Nervus peroneus communis løper skrått ned langs lateral-siden av fossa poplitea til hodet av fibula, tett på mediale kant av biceps femoris.
Nerven ligger mellom senen til biceps femoris og det laterale hodet til gastrocmnemius, svinger seg rundt hodet til fibula, mellom peroneus longus og leggen, og deler seg nedenfor muskelen til nervus peroneus superficialis og nervus peroneus profundus.
Traumatisk skade av nerven kan resultere i en tilstand kalt "droppfot", hvor dorsifleksjon av ankelledd og stortå blir kompromittert, som fører til at man sleper på foten når man går, samt sensorisk tap av den dorsale delen av foten og deler av den anteriøre, nedre laterale delen av leggen.
Grener
Før den endelige forgrening av nerven, avgir den artikulære og laterale surale kutane nervegrener.
Wuppertal svevebane
Wuppertal svevebane (tysk: Wuppertaler Schwebebahn) er en hengebane i Wuppertal, Tyskland, der jernbanevognene henger under skinnen. Banen er designet av Eugen Langen og banens offisielle navn er Einschienige Hängebahn System Eugen Langen. Banen ble bygget i 1900, åpnet i 1901 og er fremdeles i bruk som en del av byens transportsystem. Den er verdens eldste énskinnebane.
Hengebanen har en rute på 13,3 km. Ti kilometer av banen henger omtrent 12 m over elven Wupper mellom Oberbarmen og Sonnborner Straße, og 3,3 km går 8 m over bygatene mellom Sonnborner Straße og Vohwinkel. Banen krysser motorveien A46. Hele turen tar omtrent 30 minutter. Svevebanen opereres av Wuppertaler Stadtwerke (WSW) som en del av Verkehrsverbund Rhein-Ruhr (VRR). I 2003 hadde strekningen 23 millioner passasjerer. Det er gjennomsnittlig 75000 reisende pr. dag på hverdager.
Historie
Wuppertal svevebane hadde en modell. I 1824 presenterte Henry Palmer fra England et jernbanesystem forskjellig fra alle tidligere konstruksjoner. Det besto av en liten bane der hengende vogner ble dradd av hester.
Friedrich Harkort, en berømt tysk industrileder og politiker, elsket idéen. Han fikk bygget en prøvebane i Elberfeld i 1826. Bystyret ble interessert, først og fremst for å kunne transportere kull, men planene om en bane ble ikke iverksatt.
SAS (andre betydninger)
SAS kan vise til:
Wuppertal svevebane
Historie
Den hengende jernbanen som til slutt ble bygget ble planlagt og testet av ingeniøren Carl Eugen Langen i Köln på 1880-tallet. Byggingen av den nåværende Wuppertal Schwebebahn begynte i 1898. Vilhelm II av Tyskland deltok på en prøvetur i oktober 1900 i Keiservognen (Kaiserwagen). Denne vognen brukes fortsatt ved spesielle anledninger.
Banen åpnet offisielt i 1901, mens den siste strekningen åpnet i 1903. Kostnaden kom på 16 millioner goldmark, og det ble brukt 19200 tonn stål. Under andre verdenskrig ble banen betydelig skadet, men klarte å åpne igjen så tidlig som i 1946. Modernisering av banen har pågått fra 1997.
Bloemendaal (Noord-Holland)
Bloemendaal er en kommune i den nederlandske provinsen Noord-Holland.
Fylkesvei 5196
Fylkesvei 5196 går mellom Midtun og Nesttun i Bergen kommune.
Frem til 2019 hadde veien betegnelsen fylkesvei 185 (Hordaland).
Angorakanin
Angorakanin er en kaninrase mange holder for pelsens skyld. Rasen er menneskeskapt og pelsen må klippes og kan brukes til tekstilproduksjon. Klær av ren angorakanin er svært varme og myke.
Hvite angorakaniner lider ofte av albinisme, men det fins også andre farger.
Angorakaninen er den eneste kaninrasen som har pels som fortsetter å vokse hele livet igjennom. Andre kaninraser røyter pelsen to ganger om året. Pelsen bør derfor klippes hver nittiende dag. Den må også beskyttes mot regn og snø, for blir den våt kan pelsen tove og kaninen dø. Pelsen bør stelles daglig.
Angoraull
Angora var opprinnelig navnet på den tyrkiske hovedstaden Ankara, men i 1930 byttet denne navn. Betegnelsen beskriver dyr med en spesiell type dunet, lang pels med ekstra god isoleringsevne. Mange andre dyr forbindes også med angora, som tyrkisk angora (katterase), angoramarsvin og angorageit, men angoraull (også kalt angora-fiber) produseres i hovedsak av angorakanin, siden ullen fra angorageita kalles mohair. Storparten av angoraullen på markedet stammer fra asiatisk oppdrett.
Yo
Yo eller YO kan referere til
Snecma M88
Snecma M88 er en fransk tredjegenerasjons turbofanmotor med etterbrenner utviklet av Snecma for jagerflyet Dassault Rafale. M88 er utviklet med stor vekt på pålitelighet og lett vedlikehold og består av 21 moduler som kan byttes ut uten at det er nødvendig å rekalibrere eller justere motoren, mange av dem uten at motoren må fjernes fra flyet. Motoren er utstyrt med et digitalt kontrollsystem (FADEC) som gjør det mulig å akselere motoren fra tomgang til full etterbrenner på under tre sekunder.
Snecma M88-2 har en skyvekraft på 50 kN uten etterbrenner og 75 kN med etterbrenner. Den oppgraderte M88-3 har en skyvekraft på 90 kN med etterbrenner.
Westhoughton Mill
Westhoughton Mill (Wray and Duncroft's Mill), som ligger i byen Westhoughton, nær Bolton i Lancashire, var i 1812 åsted for et slag mellom luditter og det det engelske militæret. Tolv av bråkmakerne ble arrestert, fire ble henretta.
Maude Mitchell
Maude Mitchell er en amerikansk skuespiller, dramaturg som kjent for sin rolle som Nora i en alternativ versjon av Ibsens Et dukkehjem fra 2003 til 2011, og spilte senere samme figur i filmversjonen av stykket, Mabou Mines DollHouse.
Liv og karriere
Maude Mitchell vokste opp i Hongkong og Tallahassee, og har tilbragt sin karriere i New York.
Hun er medlem av gruppen Mabou Mines, som er kjent for å ha korte menn i tradisjonelt dominerende rolle som spiller mot forholdsvis store kvinner.
Mye av Mitchells verk var gjort sammen med Lee Breuer, en dramatiker og poet som hun giftet seg med i 2015. De var gift til hans død 3. januar 2021.
Mitchell fortsetter å adaptere skuespill hos Mabou Mines etter Breuers død, og har deltatt i arrangementer og samtaler i flere land angående hennes rolle i, blant annet, Et dukkehjem.
Hun har mottatt flere priser, inkludert en Obie og Elliot Norton Award, samt nominasjon hos Drama League.
Saluda County
Saluda County er et fylke i den amerikanske delstaten Sør-Carolina. Det ligger i de sentrale delene av staten og det grenser mot Newberry County i nord, Lexington County i øst, Aiken County i sør, Edgefield County i sørvest og mot Greenwood County i nordvest.
Saluda Countys totale areal er 1 196 km² hvorav 24 km² er vann. I 2000 hadde fylket 19 181 innbyggere og administrasjonssenteret ligger i byen Saluda.
Arkeologiåret 1992
Arkeologiåret 1992 er en oversikt over blant annet utgravninger, fødte og avdøde personer med tilknytning til arkeologi i 1992.
Kaley Cuoco
Kaley Christine Cuoco (født 30. november 1985 i Camarillo i California) er en amerikansk TV-skuespiller. Hun er mest kjent for rollen som Bridget Hennessy i situasjonskomedien 8 Simple Rules og som Penny i The Big Bang Theory, samt rollen som Billie Jenkins i siste sesong av Charmed.
Kaley Cuoco har fått sin stjerne på Hollywood Walk of Fame, ved adresse 6621 Hollywood Boulevard, nær Whitley Avenue..
Blaricum
Blaricum er en kommune i den nederlandske provinsen Noord-Holland.
USS «Triumph»
USS «Triumph» (AM-323) var en Auk-klasse minesveiper anskaffet av United States Navy for den farlige oppgaven å fjerne miner fra vannminefelt som var lagt for å hindre skipspasseringer.
Skipets kjøl ble strekt som HMS «Espoir» (BAM-23) for Royal Navy den 27. oktober 1942 i Seattle i Washington, av Associated Shipbuilding Corp.; og ble tatt over av United States Navy sent i 1942 eller tidlig 1943; døpt om til USS Triumph og gitt hull classification symbol AM-323 den 23. januar 1943; sjøsatt den 25. februar 1943; og satt i tjeneste den 3. februar 1944 med Lt. Comdr. Carl R. Cunningham, Jr., USNR kommanderende.
Andre verdenskrig i Stillehavet
Etter utrustning i Seattle i Washington, og sjøopplæring langs Californiakysten, sto «Triumph» ut av San Francisco den 1. mai som en enhet i en eskorte av en konvoi på vei til Oahu. Hun ankom i Pearl Harbor på den 10., og etter en fem dagers opphold der, sluttet hun seg til beskyttelsen til en konvoi på vei til for Marshalløyene. Hun kom inn i lagunen ved Majuro 25. mai, to dager senere, dro hun tilbake til Hawaii med 24 passasjerer ombord, og nådde Pearl Harbor den 2. juni. Hun seilte ut igjen sent i måneden for å eskortere en konvoi til Marshalløyene igjen. Hun kom tilbake til Pearl Harbor den 16. juli og forberedte seg på sin første utplassering i kampsonen.
Den 12. august sto «Triumph» ut fra Peral Harbor sammen med en konvoi som opprinnelig skulle til Salomonøyene. Minesveiperen ankom Florida-øyene nær Guadalcanal den 24. august og utførte minesveipingstrening ved Russell-øyene som forberedelser for invasjonen av Palau. Den 8. september forlot hun Guadalcanal sammen med «Task Group (TG) 32.4», transportbeskyttelsen for invasjonsstyrken på vei til Palau-øyene. Triumph ankom Kossol passasjen i grålysningen den 15. september og startet minesveiping av den prospektive ankerplassen der.
Norsk historie
Sent i 1959 ble det bestemt å overføre henne til Norge som en del av Military Assistance Program. Den 27. januar 1961 ble hun overført til den kongelige norske marine. Hun ble fjernet fra Naval Vessel Register den 1. mars 1961. Hun tjenestegjorde i Norge som KNM «Brage» inntil 1978.
Svømming under Sommer-OL 2008 – 4 x 100 meter fri stafett menn
Øvelsen 4 x 100 meter fri stafett herrer ved Sommer-OL 2008 fant sted mellom 10. til 11. august i Beijing nasjonale vannsportsenter.
Oversikt
Alle tider er China Standard Time (UTC+8)
Ny verdensrekord
I finalen ble det satt ny verdensrekord, som da også ble ny olympisk rekord:
Ny Europeisk rekord
I finalen ble det satt ny Europeisk rekord:
Ny Oceanisk rekord
I finalen ble det satt ny Oceanisk rekord:
Ny Afrikansk rekord
I finalen ble det satt ny Afrikansk rekord:
Ny Asiatisk rekord
I heat 2 ble det satt ny Asiatisk rekord:
Ny Individuell verdensrekord
I finalen ble det satt ny Individuell verdensrekord:
Messier 2
Messier 2 eller M2 (også kalt NGC 7089) er en kulehop i stjernebildet Vannmannen, fem grader nord for stjernen Beta Aquarii. Den ble oppdaget av Jean-Dominique Maraldi i 1746 og er en av de største kjente kulehoper.
Oppdagelse og synlighet
M2 ble oppdaget av den franske astronomen Jean-Dominique Maraldi i 1746 mens han observerte en komet sammen med Jacques Cassini. Charles Messier gjenoppdaget den i 1760, men trodde det var en stjernetåke uten noen stjerner forbundet med seg. William Herschel var i 1794 den første til å oppløse individuelle stjerner i hopen.
M2 er, under ekstremt gode forhold, så vidt synlig med det blotte øye.
Tolypocladium inflatum
Tolypocladium inflatum er en sopp som er funnet i jordprøver fra Norge, og som under gitte omstendigheter produserer ciklosporin.
Soppen som ciklosporin først ble isolert fra, ble opprinnelig feilidentifisert som Trichoderma polysporum. Gams viste senere at soppen tilhørte en ny slekt av muggsopp, Tolypocladium. Soppen som produserte ciklosporin fikk da navnet Tolypocladium inflatum. I 1983 fant Bissett ut at T. inflatum var det samme som Pachybasium niveum, og ga soppen navnet Tolypocladium niveum. Men på grunn av den kommersielle betydningen soppen hadde fått i farmasøytisk industri, ble det opprinnelige navnet beholdt for å unngå forvirring. Det korrekte navnet på soppen som produserer ciklosporin er dermed Tolypocladium inflatum.
Skagelia
Skagelia er en gård nord på Lista som ligger vendt mot Fedafjorden i et søkke i fjellet mellom Skagen og øvre Stølen i Herad i Farsund kommune i Agder. Fra huset er det utsyn over fjorden og Hidra, og mot Skipmannsheia (364 moh).
Tolypocladium inflatum
Norske navn
På grunn av sitt norske opphav, blir soppen ofte omtalt som Hardangerviddasoppen eller Hardangervidda-soppen. Naturhistorisk museum har gitt soppen navnet Syklosporinsopp, men dette navnet er lite brukt.
Skagelia
Historie
Gården har hatt kvernhus og laksefiske. Det er uvisst hvor gammel gården er. Samme slekta satt på gården fra rydningsmannen kom der tidlig på 1600-tallet og fram til 1901. Det som ga gården verdi var nok laksefisket.
Tolypocladium inflatum
Oppdagelse
Soppen ble først oppdaget av to ansatte ved Sandoz (nå Novartis), som var på bioprospektering i Norge. Sommeren 1969 kjørte Hans Peter Frey og hans kone over Hardangervidda, og tok underveis med seg jordprøver. Prøven som inneholdt Tolypocladium inflatum, ble tatt ved Dyranut. Soppen fikk etter hvert stor kommersiell betydning. Tolypocladium inflatum finnes i flere deler av verden, men det er kun varianten fra Hardangervidda som produserer Ciklosporin.
Greenwood County (Sør-Carolina)
Greenwood County er et fylke i den amerikanske delstaten Sør-Carolina. Det ligger i de vestlige delene av staten og det grenser mot Laurens County i nord, Newberry County i nordøst, Edgefield County og Saluda County i sørøst, McCormick County i sørvest og mot Abbeville County i vest.
Greenwood Countys totale areal er 1 199 km² hvorav 19 km² er vann. I 2000 hadde fylket 66 271 innbyggere og administrasjonssenteret ligger i byen Greenwood.
Louis II de Lorraine de Guise
Louis II de Lorraine de Guise  (født 6. juli 1555 i Dampierre i Frankrike, død 24. desember 1588 på det kongelige slott i Blois) var kardinal i den katolske kirke og erkebiskop av Reims.
Han var sønn av hertug François de Lorraine, duc de Guise og bror av Henrik, 3. hertug av Guise.
I 1574 etterfulgte Louis II sin onkel Charles de Lorraine de Guise som erkebiskop av Reims, og 21. februar 1578 kreerte pave Gregor XIII ham til kardinal.
Under hugenottkrigene sto Louis og broren i spissen for den katolske liga. Ligaen ble etterhvert så sterk at den i realiteten kontrollerte Frankrike, og Louis' bror Henrik kastet sine øyne på tronen. Kong Henrik III av Frankrike bestemte seg for å kvitte seg med Huset Guise. Louis' bror Henrik ble tilkalt til kongens slott i Blois og straks myrdet, mens Louis ble myrdet dagen etter. Dette opprørte støttespillere og gjenværende familiemedlemmer så sterkt at kongen måtte flykte, men året etter myrdet en agent fra Ligaen ham.
Louis II var i slekt med Louis I de Guise (1553) og Louis III de Guise (1615).
Freddy Kjensmo
Frederick Kjensmo, mest kjent som Freddy Kjensmo, (født 9. desember 1964 i Oslo) er en norsk humorist, foredragsholder og forfatter.
Han var med på å etablere stand-up-komedie i Norge på begynnelsen av 1990-tallet. Han har skrevet humortekster for Nytt på nytt, Hallo i uken, Reiseradioen og Nitimen på NRK, og dessuten levert tekster til TV2, P4, og en rekke kolleger i standup-bransjen.
Tomine Harket
Anna Katharina Tomine Malmquist Harket (født 1993) er en norsk sanger og skuespiller. Hun er datter av skuespilleren Camilla Malmquist Harket og sangeren Morten Harket.
Hun spilte hovedrollen i musikalen Annie i 2004. Året etter var hun aktuell i Annie 2. Hun hadde den norske stemmen til Stephanie i det islandske barneprogrammet LazyTown i 2004, i 2008 ga hun stemme til en av figurene i Disney-serien Camp Rock, og i 2013 hadde hun den norske stemmen til Ipp i animasjonsfilmen Croods..
Hun var medlem av den norske popgruppa Fixx, som ble satt sammen av VG og Èlan productions sommeren 2008. I 2010 deltok hun i Melodi Grand Prix 2010 med «Be Good To Me», men hun kom ikke videre til finalen. Sammen med Au/Ra sang hun på Alan Walker-låten «Darkside» i 2018. For låten ble de tre nominert til Spellemannprisen 2018 i klassen årets låt.
I 2020 ga hun ut sin første EP - I'm Not Crying, You Are.
Hun deltok som utfordrer i sesong 6 av Farmen kjendis, der hun ble slått ut i tvekamp av Kjersti Grini etter en ukes deltagelse.
Norgesmesterskapet i fotball for menn 1931
Norgesmesterskapet i fotball for menn 1931 ble vunnet av Odd etter seier 3–1 over Mjøndalen 18. oktober. Målscorere for Odd var Ragnar Pedersen som scoret i det 5. minutt, William Eriksen som scoret i det 26. minutt og Olav Gundersen som scoret i det 87. minutt. For Mjøndalen scoret Jørgen Hval i det 42. minutt.
13 000 tilskuere overvar kampen som ble spilt på Lovisenlund i Larvik. Dommer var Bjarne H. Bech, Ørn. Dette var ellevte gang Odd vant et Norgesmesterskap.
Odds vinnerlag: Arne Tingberg, Nils Eriksen, Thaulow Goberg, Ernst Jacobsen, Henry Thorsen, Didrik Christensen, Olav Gundersen, Arne Gulbrandsen, William Eriksen, Jan Egeland, Ragnar Pedersen og Sigurd Johansen.
Sigurd Resell
Sigurd Resell (født 13. januar 1920 på Meldal, død 1. desember 2010) var en norsk interiørarkitekt og møbeldesigner.
Sigurd Resell tok diplomeksamen ved Statens håndverks- og kunstindustriskole i 1947, og var deretter ansatt hos Rastad & Relling til 1968. Deretter drev han selvstendig virksomhet som møbeldesigner, hovedsakelig i samarbeid med Vatne Lenestolfabrikk A/S. Han vakte stor anerkjennelse for stolen Falcon, som ble solgt over hele verden i 30 år, og som ble relansert i 2011 av møbelfabrikken Rybo.
Stolen «Irafas» konstruert sammen med Cato Mansrud vant gullmedalje for bord og stoler i stål ved Industridesignbiennalen i Ljubljana i 1966, og Merket for god design samme år. Stolen er en feltstol som var laget til å stå støtt i ujevnt terreng, og har senere blitt relansert av Furnart som hagestol.